কারফিউ সত্ত্বেও বুধবার রাতে প্রতিবাদ, বিক্ষোভ থেমে থাকেনি৷ বৃহস্পতিবার সকালেও বিক্ষোভের খবর পাওয়া গেছে৷ মুসলিম ব্রাদারহুড তাদের ওয়েবসাইটে দাবি করেছে, মিশরের দ্বিতীয় বৃহত্তম শহর আলেক্সান্দ্রিয়া এবং উত্তরের আরো দুটি প্রদেশে কারফিউ সত্ত্বেও প্রতিবাদ মিছিল বেরিয়েছে৷ সরকারি মেনা সংবাদ সংস্থার খবর অনুযায়ী হাজার হাজার মুরসি সমর্থক পূর্ব কায়রোর একটি মসজিদের সামনে জড়ো হয়েছে৷